CELEX: 32004R1117
Language: lt
Date: 2004-06-16 00:00:00
Title: 2004 m. birželio 16 d. Komisijos reglamentas (EB) Nr. 1117/2004, nustatantis valiutos keitimo kursus, 2004 m. taikytinus tam tikrai tiesioginei pagalbai ir struktūrinėms arba aplinkos apsaugos priemonėms Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje

17.6.2004   
            
            
               LT
            
            
               Europos Sąjungos oficialusis leidinys
            
            
               L 217/8
            
         
      KOMISIJOS REGLAMENTAS (EB) Nr. 1117/2004
   2004 m. birželio 16 d.
   nustatantis valiutos keitimo kursus, 2004 m. taikytinus tam tikrai tiesioginei pagalbai ir struktūrinėms arba aplinkos apsaugos priemonėms Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2004 m. balandžio 22 d. Komisijos reglamentą (EB) Nr. 751/2004, 2004 m. nustatantį kai kuriuos juridinę galią turinčius įvykius Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje dėl jų įstojimo į Europos Sąjungą (1), ypač į jo 1 straipsnio pirmą pastraipą,
   kadangi:
   
               (1)
            
            
               Pagal Reglamento (EB) Nr. 751/2004 1 straipsnį keitimo kursui juridinę galią turintis įvykis 2004 m. Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje tam tikrų sumų konvertavimui į nacionalines valiutas yra nustatyta nuo 2003 m. Stojimo sutarties įsigaliojimo dienos. Taikytinas keitimo kursas yra lygus keitimo kursų, taikomų kalendorinį mėnesį iki juridinę galią turinčio įvykio vidurkiui, apskaičiuotą prorata temporis.
            
         
               (2)
            
            
               2003 m. Stojimo sutartis įsigaliojo 2004 m. gegužės 1 d.
            
         
               (3)
            
            
               Todėl reikėtų nustatyti atitinkamoms sumoms ir pagalboms 2004 m. taikytiną keitimo kursą pagal prorata temporis apskaičiuotą keitimo kursų, taikomų nuo 2004 m balandžio mėn., vidurkį.
            
         PRIĖMĖ ŠĮ REGLAMENTĄ:
   1 straipsnis
   Priede nurodyti 2004 m. keitimo kursai Čekijoje, Estijoje, Kipre, Latvijoje, Lietuvoje, Vengrijoje, Maltoje, Lenkijoje, Slovėnijoje ir Slovakijoje yra taikomi šioms sumoms:
   
               a)
            
            
               Komisijos reglamento Nr. 2808/98 (2) 4 straipsnio 2 dalyje numatytoms struktūrinėms arba aplinkos apsaugos pobūdžio sumoms;
            
         
               b)
            
            
               Tarybos reglamento (EB) Nr. 1254/1999 (3) 4, 5, 6, 11, 13 ir 14 straipsniuose numatytoms priemokoms ir išmokoms galvijienos sektoriuje;
            
         
               c)
            
            
               Tarybos reglamento (EB) Nr. 2529/2001 (4) 4, 5 ir 11 straipsniuose numatytoms priemokoms ir išmokoms avienos ir ožkienos sektoriuje;
            
         
               d)
            
            
               Tarybos reglamento (EB) Nr. 1782/2003 (5) IV antraštinės dalies 5 skyriuje numatytoms pagalbos už energetinius augalus sumoms.
            
         2 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. birželio 16 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 118, 2004 4 23, p. 19.
   
      (2)  OL L 349, 1998 12 24, p. 36.
   
      (3)  OL L 160, 1999 6 26, p. 21.
   
      (4)  OL L 341, 2001 12 22, p. 3.
   
      (5)  OL L 270, 2003 10 21, p. 1.
   
      PRIEDAS
      1 straipsnyje nurodytas keitimo kursas
      
                  1 EUR = (2004 4 1–2004 4 30vidurkis)
               
            
                  0,586276
               
               
                  Kipro lyros
               
            
                  32,531
               
               
                  Čekijos kronos
               
            
                  15,6466
               
               
                  Estijos kronos
               
            
                  250,183
               
               
                  Vengrijos forintai
               
            
                  3,45277
               
               
                  Lietuvos litai
               
            
                  0,650773
               
               
                  Latvijos latai
               
            
                  0,42512
               
               
                  Maltos liros
               
            
                  4,75404
               
               
                  Lenkijos zlotai
               
            
                  238,438
               
               
                  Slovėnijos tolarai
               
            
                  40,1304
               
               
                  Slovakijos kronos